বনভন্তের সেদিনের এ সকল উক্তি আরও বহু বার বহু সমাবেশে তিনি বলেছেন। বাবু সন্তু লারমা আর বাবু প্রসিত খীসাকে সে সকল সমাবেশে, তারা অনুপস্থিত থাকলেও বনভন্তে পুনঃ পুনঃ আহ্বান করেছেন তারা উভয়ে বনভন্তের কাছে আসতে। ভন্তে বলতেন, ‘তারা আসলে আমি চেষ্টা করে দেখতাম, বনভন্তের শক্তিতে তাদের উদ্ধার করা যায় কি না। যদি তাদের মাথা পর্যন্ত ডুবে যায়, তাহলে বনভন্তের শক্তি নেই যে তাদের উদ্ধার করতে পারবে। যদি গলা পর্যন্ত ডুবে, তা হলে বনভন্তে পারবে।’ ভন্তের পারা না পারার মধ্যে এই গলা আর মাথা শব্দদ্বয়ের ব্যবহারে বিশেষ মর্মার্থ বিদ্যমান। যদি মাথা পর্যন্ত ডুবে, তা হলে বনভন্তে উভয়ের মধ্যে শান্তি-সম্প্রীতি ও একতার জন্মদানে যেই শিক্ষা-উপদেশ দেবেন, তা তারা বুঝতে পারবে। হায়! ভন্তের জীবৎকালে উভয়পক্ষের সেই সৌভাগ্য কোনো দিনই হলো না। এমন এক মহাকল্যাণমিত্রহারা সমাজে বর্তমান দ্বন্দ্বের অবসান কবে হবে? এ প্রশ্নের উত্তর এখন আর কারো জানা নেই।